stanford-oval/wikipedia huggingface dataset:
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เหรียญและตราไปรษณียากรที่ระลึก > เหรียญกษาปณ์

เหรียญกษาปณ์ที่ระลึกพระราชพิธีสถาปนาสมเด็จพระเทพรัตนราชสุดา ฯ สยามบรมราชกุมารี ออกใช้เมื่อวันที่ 28 มีนาคม พ.ศ. 2521 โดยมีลักษณะ ดังนี้
ด้านหน้า เป็นพระฉายาลักษณ์สมเด็จพระเทพรัตนราชสุดา ฯ สยามบรมราชกุมารีประดับพระอังสา ผินพระพักตร์เฉียงขวา ทรงฉลองพระองค์ชุดไทยประดับเครื่องราชอิสริยาภรณ์ ริมขอบมีข้อความว่า "สมเด็จพระเทพรัตนราชสุดา ฯ สยามบรมราชกุมารี"
ด้านหลัง เป็นพระปรมาภิไธยย่อ "สธ" ใต้พระมงกุฎขัตติยราชนารี ริมขอบซ้ายมีข้อความว่า "๕ ธันวาคม ๒๕๒๐" ริมขอบขวามีข้อความว่า "ประเทศไทย " เบื้องล่างด้านซ้ายมีเลขบอกราคา ด้านขวามีเลขบอกราคาว่า "บาท"
เหรียญกษาปณ์ที่ระลึกเนื่องในวโรกาสที่สมเด็จพระเทพรัตนราชสุดา ฯ สยามบรมราชกุมารีมีพระชนมายุ 36 พรรษา ออกใช้เมื่อวันที่ 1 เมษายน พ.ศ. 2534 โดยมีลักษณะ ดังนี้
ด้านหน้า มีพระบรมรูปสมเด็จพระเทพรัตนราชสุดา ฯ สยามบรมราชกุมารี ทรงเครื่องแบบเต็มยศพลตรีหญิงทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ทรงสายสะพายและสวมสายสร้อยมหาจักรีบรมราชวงศ์ ภายในวงขอบเหรียญเบื้องบนมีข้อความว่า "พลตรีหญิงสมเด็จพระเทพรัตนราชสุดา ฯ สยามบรมราชกุมารี"
ด้านหลัง เป็นรูปพระตรา มีพระนามาภิไธยย่อ "สธ" อยู่ภายใต้พระจุลมงกุฎปักยี่กา ใต้ช่อชัยพฤกษ์ ด้านขวามีเลขบอกราคาของเหรียญ ด้านซ้ายมีข้อความ "บาท" ภายในวงขอบเหรียญเบื้องล่าง มีข้อความว่า "ฉลองพระชนมายุ ๓๖ พรรษา ๒ เมษายน ๒๕๓๔" และ "ประเทศไทย"
เหรียญกษาปณ์ที่ระลึกสมเด็จพระเทพรัตนราชสุดา ฯ สยามบรมราชกุมารี พระชนมายุ 50 พรรษา ออกใช้เมื่อวันที่ 31 มีนาคม พ.ศ. 2548 โดยมีลักษณะ ดังนี้
ด้านหน้า มีพระบรมรูปสมเด็จพระเทพรัตนราชสุดา ฯ สยามบรมราชกุมารีทรงฉลองพระองค์ชุดไทย ทรงสะพักปักลาย ทรงสายสะพายและสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ พระอังสาเบื้องซ้ายประดับเหรียญรัตนาภรณ์ รัชกาลที่ 9 ชั้นที่ 1และเหรียญดุษฎีมาลา เข็มศิลปวิทยา ริมขอบเหรียญโดยรอบประดับด้วยดอกรัก จำนวน 50 ดอก
ด้านหลัง กลางเหรียญมีอักษรพระนามาภิไธยย่อ "สธ" ไขว้ภายใต้มงกุฎขัตติยราชกุมารี และมีเส้นรัศมีเปล่งออกโดยรอบ 50 เส้น รอบรัศมีประกอบด้วยดารารัศมีจรดดอกและช่อชัยพฤกษ์ ริมขอบเหรียญโดยรอบประดับด้วยดอกรักจำนวน 50 ดอก ภายในวงขอบเหรียญเบื้องบนมีข้อความว่า "พระชนมายุ ๕๐ พรรษา ๒ เมษายน ๒๕๔๘" เบื้องล่างมีข้อความบอกราคาของเหรียญ และ ข้อความว่า "ประเทศไทย"
เหรียญกษาปณ์ที่ระลึกสถาปนาพระอิสริยศักดิ์
เหรียญกษาปณ์ที่ระลึก
36 พรรษา
เหรียญกษาปณ์ที่ระลึก
50 พรรษา
เหรียญกษาปณ์ที่ระลึกสมเด็จพระเทพรัตนราชสุดา ฯ สยามบรมราชกุมารี พระชนมายุ 60 พรรษา ออกใช้เมื่อวันที่ 2 เมษายน พ.ศ. 2558
เหรียญและตราไปรษณียากรที่ระลึก > ตราไปรษณียากร

ตราไปรษณียากรที่ระลึก 4 รอบ สมเด็จพระเทพรัตนราชสุดา ฯ สยามบรมราชกุมารี เป็นภาพพระฉายาลักษณ์ พร้อมด้วยตราอักษรพระนามาภิไธย "สธ" ขอบภาพด้านล่าง มีคำว่า "๔ รอบ สมเด็จพระเทพรัตนราชสุดา ฯ สยามบรมราชกุมารี H.R.H. PRINCESS MAHA CHAKRI SIRINDHORN'S 4th CYCLE BIRTHDAY ANNIVERSARY" ออกจำหน่ายตั้งแต่วันที่ 2 กรกฎาคม พ.ศ. 2546 จำนวน 2,000,000 ดวง
ตราไปรษณียากรชุดโครงการเทคโนโลยีสารสนเทศเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เป็นภาพพระฉายาลักษณ์ พร้อมด้วยตราอักษรพระนามาภิไธย "สธ" ขอบภาพด้านล่าง มีคำว่า "สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี พระอัฉริยภาพด้านเทคโนโลยีสารสนเทศ H.R.H. PRINCESS MAHA CHAKRI SIRINDHORN" ออกจำหน่ายตั้งแต่วันที่ 4 สิงหาคม พ.ศ. 2547 จำนวน 700,000 ดวง
ตราไปรษณียากรที่ระลึก 50 พรรษา สมเด็จพระเทพรัตนราชสุดาฯ สยามบรมราชกุมารี เป็นพระสาทิสลักษณ์ในฉลองพระองค์ชุดไทยทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ขอบด้านล่าง มีคำว่า "๕๐ พรรษา สมเด็จพระเทพรัตนราชสุดาฯ สยามบรมราชกุมารี H.R.H. PRINCESS MAHA CHAKRI SIRINDHORN'S 50th BIRTHDAY ANNIVERSARY" ออกจำหน่ายตั้งแต่วันที่ 3 สิงหาคม พ.ศ. 2548 จำนวน 1,000,000 ดวง
ชุดโครงการเทคโนโลยีสารสนเทศเฉลิมพระเกียรติ
ตราไปรษณียากร
ที่ระลึก 50 พรรษา
สัตว์ทรงเลี้ยง

สุนัขทรงเลี้ยงตัวแรกของพระองค์ ชื่อ ทอฟฟี่ ซึ่งพระองค์ได้พระราชทานแก่พระเจ้าวรวงศ์เธอ พระองค์เจ้าสิริภาจุฑาภรณ์ แต่ท่านเสด็จฯ ต่างประเทศ พระองค์จึงทรงรับมาเลี้ยงเอง ปัจจุบัน ทอฟฟี่อยู่ที่วังสวนจิตรลดา
พระองค์ทรงมีสุนัขทรงเลี้ยงภายในวังสระปทุม แบ่งออกเป็น 5 สายพันธุ์ ได้แก่ ลาบราดอร์รีทรีฟเวอร์ 4 ตัว ชื่อ วิกค์ ปักเป้า โลมา และพะยูน, โกลเดนรีทรีฟเวอร์ 4 ตัว ชื่อ วาเป็กซ์ ปรอด กาเหว่า และขมิ้น, เซนต์เบอร์นาร์ด 1 ตัว ชื่อ แป๊ะฮวยอิ้ว, มิเนเจอร์พูเดิ้ล (Miniature Poodle) 5 ตัว ชื่อ โป้ยเซียน กะละแม ข้าวแตก ข้าวแตน และข้าวตู, ฟอกซ์เทอร์เรีย ขนลวด (Wire-haired Fox Terrier) 7 ตัว ชื่อ ทิฟฟี่ พิมเสน มหาหิงคุ์ ข่าหอม มะระ ชะพลู และหลงจิ่ง รวมทั้งสิ้น 21 ตัว
สุนัขตัวแรกที่เข้ามาอยู่ภายในวังสระปทุมนั้น เป็นสุนัขที่พระสหายทูลเกล้าฯ ถวาย ซึ่งพระองค์ทรงตั้งชื่อให้ว่า ทิฟฟี่ เพื่อให้สอดคล้องกับ ทอฟฟี่ และสุนัขตัวถัด ๆ มา พระองค์พระราชทานชื่อเป็นยาดม ได้แก่ วิกค์ วาเป็กซ์ โป๊ยเซียน พิมเสน และแป๊ะฮวยอิ้ว โดยแป๊ะฮวยอิ้วเป็นสุนัขที่ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร นอกจากนี้ ยังมี "กาละแม" ซึ่งมีผู้ตั้งชื่อถวายและพระองค์ทรงเห็นว่าเหมาะดีจึงมิได้เปลี่ยนเป็นชื่ออื่น สุนัขทั้ง 7 ตัวนับเป็นรุ่นแรกที่เข้ามาอยู่ในวังสระปทุม
สุนัขทรงเลี้ยงรุ่นถัดมานั้น จะเป็นรุ่นลูก ๆ ของสุนัขที่กล่าวมาข้างต้น โดยลูกของวิกค์ 3 ตัว ได้รับพระราชทานชื่อเป็นปลา ได้แก่ ปักเป้า โลมา และพะยูน, ลูกของวาเป็กซ์ 3 ตัว ได้รับพระราชทานชื่อเป็นนก ได้แก่ ปรอด กาเหว่า และขมิ้น, ลูกของพิมเสนกับทิฟฟี่ ได้รับพระราชทานชื่อเป็นสมุนไพร ได้แก่ มหาหิงคุ์ ข่าหอม มะระ และ ชะพลู นอกจากนี้ ทิฟฟี่ยังมีลูกกับสุนัขนอกวัง 4 ตัว ได้รับพระราชทานชื่อเป็นชาจีนทั้งหมด โดยพระองค์ทรงเลี้ยงไว้ 1 ตัว ได้แก่ หลงจิ่ง และลูกของกะละแม 3 ตัว ได้รับพระราชทานชื่อเป็นขนมไทย ได้แก่ ข้าวแตก ข้าวแตน และข้าวตู
นอกจากนี้ พระองค์ยังทรงเลี้ยงปลาทองซึ่งมีผู้นำมาทูลเกล้าฯ ถวาย และปลาเทวดาอีกหลายพันธุ์ที่กรมประมงได้ทูลเกล้าฯ ถวายอีกด้วย
รถยนต์พระที่นั่ง

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงมีรถยนต์พระที่นั่งดังนี้
บีเอ็มดับเบิลยู 760Li E66 เลขทะเบียน 1ด-1993
เมอร์ซิเดส-เบนซ์ S500 LWB W221 Pre-Facelift เลขทะเบียน 1ด-3905
เมอร์ซิเดส-เบนซ์ S500 BlueEFFICIENCY LWB W221 Facelift เลขทะเบียน 1ด-6905
เมอร์ซิเดส-เบนซ์ S500 LWB W222 Pre-Facelift เลขทะเบียน 1ด-7905
เมอร์ซิเดส-เบนซ์ 600SEL W140 เลขทะเบียน ร.ย.ล.905
เล็กซัส LS460L เลขทะเบียน 1ด-4905
เล็กซัส LS600hL เลขทะเบียน 1ด-5905
เมอร์ซิเดส-เบนซ์ เวียโน V6 เลขทะเบียน 1ด-2553
เมอร์ซิเดส-เบนซ์ เวียโน V6 เลขทะเบียน 1ด-2555
เมอร์ซิเดส-เบนซ์ สปรินเตอร์ CDi (พระราชทานให้สภากาชาดไทยใช้เป็นรถพยาบาล)
เอลโดราโด

แพมูอิสกา หรือ แพทองแห่งเอลโดราโด (ค.ศ. 1295–1410) ซึ่งแสดงภาพ ซีปา (ผู้ปกครอง) ที่ทาตัวด้วยฝุ่นทอง ล่องแพไปกลางทะเลสาบศักดิ์สิทธิ์ ก่อนจะทำพิธีเซ่นเทพแห่งทะเลสาบด้วยเครื่องทองและลงไปชำระกายในทะเลสาบ
เอลโดราโด (สเปน: El Dorado; ภาษาสเปน: [el doˈɾaðo], ภาษาอังกฤษ: /ˌɛl dəˈrɑːdoʊ/) เป็นนครทองคำในตำนานที่เชื่อว่าอยู่ในทวีปอเมริกาใต้ ตำนานกล่าวว่ากษัตริย์ของเมืองนี้มั่งคั่งมากจนใช้ฝุ่นทองทาตัวทุกวันหรือเนื่องในโอกาสพิเศษ ก่อนที่จะล่องแพไปยังกลางทะเลสาบศักดิ์สิทธิ์เพื่อทำพิธีเซ่นให้แก่เทพแห่งทะเลสาบและล้างตัวที่นั่น ผู้ตั้งอาณานิคมชาวสเปนเป็นผู้บันทึกเรื่องราวนี้ครั้งแรกในคริสต์ศตวรรษที่ 16 โดยเรียกกษัตริย์ว่า "เอลโดราโด" หรือ "ผู้ที่เป็นทองคำ" ในภาษาสเปน ก่อนที่คำนี้จะกลายมาเป็นชื่อของเมืองทองคำในตำนาน
ไม่ทราบแน่ชัดว่าตำนานเอลโดราโดมีพื้นฐานจากข้อเท็จจริงหรือไม่ แต่เชื่อกันว่าอาจได้รับแรงบันดาลใจจากวัฒนธรรมมูอิสกา ซึ่งเป็นชนพื้นเมืองที่อาศัยอยู่ในที่ราบสูงแถบเทือกเขาแอนดีสในประเทศโคลอมเบียปัจจุบัน ชาวมูอิสกามีความสามารถในงานช่างทอง พวกเขาทำเครื่องทองเพื่อใช้ในพิธีกรรมทางศาสนา และยังผลิตเครื่องประดับและอัญมณีสำหรับค้าขายกับชนเผ่าใกล้เคียง ต่อมาผู้ตั้งถิ่นฐานชาวยุโรปยุคแรกที่กำลังค้นหาที่มาของทองที่พวกเขาพบจากชนเผ่าอาศัยในที่ราบพยายามเดินทางมาที่ที่ราบสูงแห่งนี้หลายครั้ง ใน ค.ศ. 1537 กอนซาโล ฆิเมเนซ เด เกซาดา นักสำรวจและกองกิสตาดอร์ชาวสเปนนำกำลังพิชิตชาวมูอิสกา และปล้นชิงเครื่องทองจำนวนมากจากพระราชวังและศาสนสถานของพวกเขา
ไม่นานหลังจากนั้น ตำนานเอลโดราโดเริ่มแพร่กระจายไปยังบรรดาผู้ตั้งถิ่นฐานชาวยุโรป มีความพยายามในการค้นหานครแห่งนี้หลายต่อหลายแห่งทั่วทั้งทวีปในทศวรรษต่อมา อันโตนีโอ เด แบร์ริโอ ผู้สืบทอดการสำรวจของเกซาดาเชื่อว่าเอลโดราโดตั้งอยู่ในกีอานา ภูมิภาคทางตะวันออกเฉียงเหนือของทวีปอเมริกาใต้ เขาพยายามสำรวจที่สูงแถบนั้นหลายครั้ง ก่อนจะถูกวอลเตอร์ รอลีห์ นักสำรวจชาวอังกฤษที่ทำการสำรวจกีอานาเช่นกันจับกุมใน ค.ศ. 1595
รอลีห์เองก็ประสบความล้มเหลวในการค้นหาเอลโดราโดเช่นกัน แต่เขากลับบรรยายถึงความสำเร็จในการสำรวจครั้งนี้อย่างเกินจริงในหนังสือ The Discovery of Guiana (ค.ศ. 1596) ซึ่งมีส่วนในการขยายตำนานนี้ ต่อมาลอว์เรนซ์ คีมิส ผู้ช่วยของรอลีห์ได้ทราบข้อมูลเกี่ยวกับทะเลสาบปาริเม ซึ่งเชื่อว่าเป็นที่ตั้งของเอลโดราโด จึงทำการค้นหาทะเลสาบแห่งนี้ แต่เมื่อเวลาผ่านไป พื้นที่ถูกสำรวจอย่างละเอียดมากขึ้น จึงเกิดข้อสงสัยเกี่ยวกับการมีอยู่ของทะเลสาบปาริเมมากขึ้น จนกระทั่งต้นคริสต์ศตวรรษที่ 19 อเล็คซันเดอร์ ฟ็อน ฮุมบ็อลท์ นักภูมิศาสตร์และนักสำรวจชาวเยอรมันได้สรุปว่าทะเลสาบปาริเมเป็นเพียงตำนาน ทำให้ความเชื่อเรื่องเอลโดราโดสิ้นสุดลง
อย่างไรก็ดี เรื่องราวของเอลโดราโดได้สร้างอิทธิพลทางวัฒนธรรมที่ยาวนาน ความลึกลับเกี่ยวกับนครที่สาบสูญและความร่ำรวยของชาวเมืองเป็นแรงบันดาลใจให้กับผลงานสร้างสรรค์ต่าง ๆ มาตั้งแต่ยุคของวอลแตร์ นักเขียนและนักปรัชญาชาวฝรั่งเศสที่กล่าวถึงเรื่องนี้ในนวนิยาย ก็องดีด (ค.ศ. 1759) การค้นหาเอลโดราโดยังเป็นแก่นของสื่อยุคหลังอย่างภาพยนตร์ ผจญภัยแดนมหัศจรรย์ เอลโดราโด้ (ค.ศ. 2000) แพดดิงตัน คุณหมีผจญภัยป่าอะเมซอน (ค.ศ. 2024) และวิดีโอเกม อันชาร์ทิด: เดรกส์ฟอร์ชูน (ค.ศ. 2007)
โน้ต เชิญยิ้ม

| โน้ต เชิญยิ้ม |
| --- | --- |
ชื่อเกิด: บำเรอ ผ่องอินทรีย์
ชื่ออื่น: บำเรอ ผ่องอินทรกุล, โน้ต เชิญยิ้ม
เกิด: 7 มิถุนายน พ.ศ. 2497 (70 ปี) อำเภอไชโย จังหวัดอ่างทอง ประเทศไทย
คู่สมรส: วีริสา ผ่องอินทรกุล
บุตร: 3 คน
อาชีพ: นักแสดง นักแสดงตลก พิธีกร ผู้กำกับภาพยนตร์ นักร้อง นักแต่งเพลง
ปีที่แสดง: พ.ศ. 2523–ปัจจุบัน
โทรทัศน์ทองคำ: ดาราสนับสนุนชายดีเด่น  พ.ศ. 2535 - เมืองโพล้เพล้
บำเรอ ผ่องอินทรกุล สกุลเดิมคือ ผ่องอินทรีย์ (เกิด 7 มิถุนายน พ.ศ. 2497 ที่ตำบลชะไว อำเภอไชโย จังหวัดอ่างทอง) หรือที่รู้จักในชื่อ โน้ต เชิญยิ้ม เป็นนักแสดงตลก นักแสดง พิธีกร นักร้อง และผู้กำกับภาพยนตร์ชาวไทย ผู้ก่อตั้งคณะเชิญยิ้ม ร่วมกับเป็ด เชิญยิ้ม (ดร.ธัญญา โพธิ์วิจิตร) สรายุทธ สาวยิ้ม สีหนุ่ม เชิญยิ้ม (บุญธรรม ฮวดกระโทก) เมื่อปี พ.ศ. 2523 จบการศึกษา โรงเรียนกฎหมายและการเมือง หลักสูตรรัฐศาสตรบัณฑิต (รศ.บ.) มหาวิทยาลัยสวนดุสิต
ประวัติ

โน้ต เชิญยิ้ม เคยเป็นนักแสดงลิเก เหมือนบิดา (บำรุง ผ่องอินทรีย์) ที่เป็นตัวตลกคณะลิเก และมารดา (สุรินทร์ นาคศิริ) ที่เป็นนางเอกคณะลิเก ต้องออกจากโรงเรียนมาแสดงลิเกตั้งแต่เด็ก และจบการศึกษาเพียงชั้น ป.3
ประมาณปี 2522 มาเจอดอน จมูกบาน ตอนนั้นโน้ตกำลังเล่นลิเกของบรรหาร ศิษย์หอมหวล ที่ตลาดพลู ดอน จมูกบานก็ชวนว่าไปเล่นตลกกัน โน้ต บอกว่า "พี่ผมเล่นด้วย" สมัยก่อนดอน จมูกบานจะนั่งเป็นลิเกแล้วโน้ตจะนั่งไขว่ห้าง ใส่ถุงเท้าคาร์สัน จึงเล่นกับคณะ 4 สลึง ทำท่าจะดี เพชร โพธิ์ทอง ก็ชวนโน้ตไปอยู่ วงดนตรี สายัณห์ ครรชิต ซึ่งเป็นวงดนตรีดาราของ สายัณห์ จันทรวิบูลย์ และ ครรชิต ขวัญประชา ต่อมาโน้ต , สรายุทธ , เพชร และ สีหนุ่ม ตั้งตลกชื่อว่า "คณะแกงปลาไหล" ต่อมาเปลี่ยนชื่อเป็น "คณะเชิญยิ้ม" และประมาณปี 2523 ในสมาชิกคณะเชิญยิ้มประกอบด้วย สรายุทธ , โน้ต , เป็ด และ สีหนุ่ม ต่อมาสรายุทธโดนยิง ได้อ้วน เชิญยิ้มเข้ามา จนกลายเป็นเชิญยิ้มยุคอวกาศ ประกอบด้วย โน้ต เชิญยิ้ม เป็ด เชิญยิ้ม สีหนุ่ม เชิญยิ้ม อ้วน เชิญยิ้ม ภายหลังมี จเร ชูษี เชิญยิ้ม จนแยกย้ายกันปี 2533
โน้ต ตั้งตลกคณะ โน้ต เชิญยิ้ม ประกอบด้วยสมาชิก คือ จเร (น้องชายคนกลาง) , จ๊อด (น้องชายคนเล็ก) , เต๋อ , กล้วย และเต่า ต่อมา กล้วยออก จึงได้ถั่วแระ เชิญยิ้ม เข้ามา พอเต่า เชิญยิ้มออกไป จึงนำปลาคราฟและกระรอก เชิญยิ้ม ซึ่งเป็นนักดนตรีมาเล่น จนชูษี เชิญยิ้ม เข้ามาอยู่ด้วย จนในที่สุด ถั่วแระ ชูษี ขอลาไปตั้งคณะ
และช่วงหนึ่งโน้ตหันไปตั้งคณะดนตรีลูกทุ่ง แต่ไม่ประสบความสำเร็จถึงกับหมดเนื้อหมดตัว ก่อนจะได้กลับมารับบทพระเอกละคร อาจารย์โกย ละครสร้างใหม่ฉบับปี 2544 จากละครที่ล้อต๊อกเคยแสดงมาก่อน ทางไทยทีวีสีช่อง 3 ด้วยความช่วยเหลือของนพพร วาทิน และเป็ด เชิญยิ้ม
โน้ต มีน้องชายที่ร่วมแสดงคณะเชิญยิ้ม คือ จเร เชิญยิ้ม (จเร ผ่องอินทรกุล) และ จ๊อด เชิญยิ้ม
คณะโน้ต เชิญยิ้ม

คณะโน้ต เชิญยิ้ม เป็นคณะตลกกลุ่มหนึ่งของไทย ก่อตั้งโดยโน้ต เชิญยิ้ม เมื่อราวประมาณปี 2533 ภายหลังจากการประกาศยุบคณะเชิญยิ้ม โดยสมาชิกยุคแรกของคณะประกอบไปด้วย จเร เชิญยิ้ม น้องชายคนรอง ซึ่งโน้ตได้ดึงเข้ามาร่วมคณะเชิญยิ้มในช่วงยุคท้าย ๆ ก่อนยุบคณะ , จ๊อด เชิญยิ้ม น้องชายคนเล็กของโน้ต และ เต๋อ เชิญยิ้ม จากคณะเฮฟวี่สี่เกลอ , กล้วย เชิญยิ้ม และ เต่า เชิญยิ้ม จากคณะสะเด็ดยาด ต่อมาเมื่อกล้วยได้ขอลาออกจากคณะเพื่อไปก่อตั้งคณะของตัวเองโน้ตจึงได้ดึง ปาน บิ๊กโจ๊ก ตลกผู้มีความสามารถทางด้านมายากลจาก คณะบิ๊กโจ๊ก ของ เด่น ดอกประดู่ เข้ามาร่วมคณะพร้อมกับเปลี่ยนชื่อเป็น ถั่วแระ เชิญยิ้ม เนื่องจากเคราของปานมีลักษณะคล้ายกับฝักของถั่วแระ
หลังจากนั้นเมื่อเต๋อและเต่าได้ขอลาออกไปเพื่อก่อตั้งคณะของตัวเอง ทำให้โน้ตต้องดึง ปลาคาร์ฟ เชิญยิ้ม มือกลองหน้านิ่งและ กระรอก เชิญยิ้ม มือคีย์บอร์ดผมยาวขึ้นมาเล่นแทน ต่อมาโน้ตได้ดึง ชูศรี เชิญยิ้ม อีกหนึ่งสมาชิกของคณะเชิญยิ้มในยุคท้าย ๆ ที่เพิ่งจะยุบคณะของตัวเองไปเข้ามาร่วมคณะทำให้สมาชิกในยุคที่ 4 เพิ่มขึ้นมาเป็น 7 คน หลังจากนั้นโน้ตได้ดึงตลกอีก 2 คนเข้ามาร่วมคณะคือ ศรเพชร เชิญยิ้ม จากคณะดี๋ ดอกมะดัน และ บุญไหล เชิญยิ้ม จากคณะแฉ่ง ช่อมะดัน ทำให้สมาชิกในยุคที่ 5 ของคณะมีทั้งสิ้น 9 คน
ในช่วงปี พ.ศ. 2540 โน้ตได้จับมือร่วมกับ เบียร์สิงห์ ก่อตั้งวงดนตรีลูกทุ่งในนาม "ลูกทุ่งไทยหัวใจสิงห์" แต่ไม่ประสบความสำเร็จจึงต้องยุบวงไปและกลับมาเล่นตลกดังเดิม ต่อมาถั่วแระและชูศรีได้ขอลาออกไปเพื่อตั้งคณะตลกของตัวเอง หลังจากนั้นไม่นานศรเพชรและบุญไหลได้ขอลาออกจากคณะไปอีกทำให้สมาชิกในยุคที่ 6 เหลือ 5 คน จากนั้นเต่าและเต๋อได้กลับเข้ามาร่วมคณะอีกครั้ง แต่หลังจากนั้นเต่าได้ขอลาออกไปเพื่อก่อตั้งคณะตลกของตัวเองอีกครั้งทำให้ในช่วงนั้นมักจะมีตลกรับเชิญเข้ามาร่วมสร้างสีสันอยู่เสมอ ต่อมาด้วยโน้ตได้ผันตัวไปเป็น ผู้กำกับภาพยนตร์ และนักแสดงทำให้ไม่มีเวลามาร่วมแสดงและในช่วงเวลานั้นเป็นช่วงยุคเสื่อมของคาเฟ่ในเมืองไทยอันเป็นผลมาจากการจัดระเบียบสังคม ทำให้โน้ตได้ตัดสินใจยุบคณะเมื่อราวปี 2549 - 2550
ชีวิตส่วนตัว แต่งงานกับคุณต้อย วีริสา ผ่องอินทรกุล มีลูกด้วยกันทั้งหมด 3 คน คือ วรวิทย์ ผ่องอินทรีย์ (โน้ต จูเนียร์) , สุจรรย์จิรา ผ่องอินทรกุล (แตงกวา) , วีรวุฒิ ผ่องอินทรกุล (แบงค์) โดยปัจจุบันโน๊ตพักอาศัยอยู่แถวปากเกร็ดบนพื้นที่ 150 ตารางวา
สมาชิกในคณะ โน้ต เชิญยิ้ม

เต๋อ เชิญยิ้ม (พ.ศ. 2530 - 2550)
จเร เชิญยิ้ม​ (พ.ศ. 2530 - 2550)
จ๊อด เชิญยิ้ม (พ.ศ. 2530 - 2550)
กล้วย เชิญยิ้ม (พ.ศ. 2530 - 2535)
เต่า เชิญยิ้ม (พ.ศ. 2530 - 2536)
ถั่วแระ เชิญยิ้ม (พ.ศ. 2535 - 2542)
เพชร โพธิ์ทอง (พ.ศ. 2535) (เสียชีวิต)
ปลาคาร์ฟ เชิญยิ้ม (พ.ศ. 2537 - 2550)
กระรอก เชิญยิ้ม (พ.ศ. 2537 - 2550)
ชูศรี เชิญยิ้ม (พ.ศ. 2538 - 2542)
นก เชิญยิ้ม (พ.ศ. 2538 - 2543)
บุญหลาย เชิญยิ้ม (พ.ศ. 2541 - 2550) (เสียชีวิต)
ศรเพชร เชิญยิ้ม (พ.ศ. 2541)
แดง บิ๊กโจ๊ก (พ.ศ. 2542) (เสียชีวิต)
หนู คลองเตย (พ.ศ. 2542) (เสียชีวิต)
สังข์ ดอกสะเดา (พ.ศ. 2543 - 2549)
โจ้ สายัณห์ ดอกมะดัน (พ.ศ. 2543 - 2549)
บัวทอง เชิญยิ้ม (พ.ศ. 2543) (เสียชีวิต)
เดฟ เชิญยิ้ม (พ.ศ. 2545 - 2547)
โว้ เชิญยิ้ม (พ.ศ. 2545 - 2548)
อ่าง เถิดเทิง (พ.ศ. 2545 - 2549)
เก๋ โกกิ เชิญยิ้ม (พ.ศ. 2548 - 2549)
จุ๋ย เชิญยิ้ม (พ.ศ. 2548)
สรพงษ์ ดอกมะดัน (พ.ศ. 2548)
ตู่ เชิญยิ้ม
สมาชิกในคณะ โน้ต เชิญยิ้ม > ยุคที่ 1

ในช่วงแรกสมาชิกของคณะมีทั้งหมด 6 คนคือ โน้ต, จเร, จ๊อด, กล้วย, เต๋อ และเต่า โดยมี เพชร โพธิ์ทอง สมาชิกผู้ร่วมก่อตั้งคณะเชิญยิ้ม เข้ามาแจมสร้างสีสัน ต่อมาในราวปี 2535 กล้วย เชิญยิ้ม ได้ตัดสินใจลาออกจากคณะไปตั้งคณะตลกของตัวเองชื่อ กล้วยน้ำว้า ก่อนเปลี่ยนเป็น กล้วย เชิญยิ้ม ทำให้ต้องดึง ปาน บิ๊กโจ๊ก จากคณะ บิ๊กโจ๊ก เข้ามาเสริมทัพพร้อมเปลี่ยนชื่อเป็น ถั่วแระ เชิญยิ้ม จากนั้น เต๋อ และ เต่า ได้ลาออกไปตั้งคณะของตัวเองทำให้เหลือสมาชิกทั้ง 4 คนคือ โน้ต, จเร, จ๊อด และถั่วแระ เป็นอันจบยุคที่ 1
สมาชิกในคณะ โน้ต เชิญยิ้ม > ยุคที่ 2

หลังจากที่ เต่า และ เต๋อ ลาออกไป โน้ต ได้ดัน ปลาคาร์ฟ เชิญยิ้ม มือกลองของคณะซึ่งเป็นน้องชายแท้ ๆ ของบรรหาร ศิษย์หอมหวล พระเอกลิเกชื่อดัง และ กระรอก เชิญยิ้ม มือคีย์บอร์ดของคณะซึ่งเป็นหลานลุงของครูลพ บุรีรัตน์ ครูเพลงชื่อดังและศิลปินแห่งชาติ ขึ้นมาเล่น ต่อมาได้รับ ชูศรี เชิญยิ้ม หนึ่งในสมาชิกคณะเชิญยิ้มยุคอวกาศที่ยุบคณะตัวเองไปเข้ามาเสริมทำให้ไลน์อัพในยุคคลาสสิกมีทั้งหมด 7 คนคือ โน้ต, จเร, จ๊อด, ถั่วแระ, ปลาคาร์ฟ, กระรอก และชูษี
ต่อมาในราวปี 2541 ถั่วแระและชูษี เชิญยิ้ม ตัดสินใจลาออกจากคณะไปก่อตั้งคณะตลกของตัวเองโดยไปเทคโอเวอร์คณะเป็ด เชิญยิ้มมาทำต่อพร้อมกับเปลี่ยนชื่อคณะเป็น ถั่วแระ-ชูษี เชิญยิ้ม ทำให้สมาชิกในยุคที่ 2 เหลือ 5 คนคือ โน้ต, จเร, จ๊อด, ปลาคาร์ฟ และกระรอก เป็นอันจบยุคที่ 2
ผลงาน > ภาพยนตร์

2521 วิญญาณรักแม่นาคพระโขนง รับบท โน๊ต
2524 ไอ๊หยาอาตือ รับบท ผู้โดยสารบนรถที่คุยกับชาลินีนางเอกของเรื่องในช่วงท้ายเรื่อง
2526 ไอ้ ป.4 (ไม่มีเส้น) รับบท เพื่อนของเขา
2526 พยัคฆ์ยี่เก รับบท ไข่
2527 หอสาว รับบท สิงห์
2527 ลูกหนี้ทีเด็ด รับบท ฉลาด ปัญญาดี
2527 กองพันทหารเกณฑ์ รับบท ระหงษ์
2527 เฮฮาเมียนาวี รับบท ร.อ. รอดเชื้อ
2527 เสน่ห์นางพราย รับบท อิทธิ
2527 สาวดินระเบิด
2527 ผีเอ๊าะ เอ๊าะ รับบท ใบ้
2527 เสือกัดสิงห์ รับบท สิงห์
2527 ข้ามากับพระ รับบท ชายสามคนไล่ล่า
2527 นางพรายคะนองรัก รับบท ขบวน
2527 ดอกรักบานหลังฝน รับบท ป๊ะศิราราฮิ
2527 ทหารเกณฑ์เจอผี รับบท ทหาร
2527 อภินิหารน้ำมันพราย
2527 นักสู้หน้าเซ่อ
2527 หนุ่มใกล้หอ รับบท โน๊ต
2527 ป่าเดือด
2527 แม่สาวสุพรรณ รับบท ฤทธิ์
2528 กองพันทหารหญิง รับบท จ่าสิบเอกหิน
2528 จอมเมฆินทร์ รับบท แดร็กคูล่า
2528 เสาเอก
2528 รักตะลุมบอน รับบท ไอ้ดำ
2528 กองพันทหารใหม่ รับบท พล พเยาว์ เคร่งธรรม
2528 นางนาค ภาคพิสดาร
2528 เจ้าแม่ตะเคียนทอง
2528 นักรบ 3 สลึง รับบท นักรบ
2528 หยุดโลกเพื่อเธอ รับบท ทองแดง
2528 ลูกสาวป้าแช่ม รับบท ไอ้หวัง
2528 หอใหม่ รับบท บูรพา
2528 ข้ามากับดวง รับบท แว่น
2529 นายร้อยสอยดาว รับบท นายร้อย
2529 หักเหลี่ยมแดร็กคูล่า รับบท ทีมของแดร๊กคูล่า
2529 อุ้งมือมาร (รับเชิญ)
2529 รักพลิกล็อก รับบท โน๊ต
2529 ไอ้งอดยอดทหาร รับบท ทหาร
2530 แม่นาค 30
2530 สาว X รอรัก
2530 โลงแตก
2530 เดชอีลำยอง
2531 นางกลางไฟ รับบท โน๊ต (รับเชิญ)
2531 เศรษฐีเงินผ่อน รับบท หัวหน้าเจ้านาย
2531 หน่วยล่าสังหาร รับบท ผู้กอง
2531 พ่อมหาจำเริญ
2531 วัยหวาน.. วัยคะนอง
2532 นางฟ้าตกสวรรค์
2532 วัยเอ๊าะเอ๊าะ
2532 กองร้อย..สบายสบาย รับบท กองร้อยทหาร
2533 คนละวัยอลวน
2533 หนุก รับบท เมา
2533 พรายคะนอง
2533 สงครามเพลงแผน 2 รับบท โน๊ต (รับเชิญ)
2533 กระสือกัดปอบ รับบท ทองดำ
2534 คุณมืดกับคุณระมัด
2537 อาจารย์เฮง รับบท หาญ
2539 กองพันทหารเกณฑ์ 12 ตอน แนวรักริมฟุตบาท รับบท ระหงษ์
2545 ผีหัวขาด รับบท กำนันเข้ม
2546 หลบผี ผีไม่หลบ รับบท ผู้ใหญ่มา
2546 คนปีมะ รับบท พี่โน๊ต (รับเชิญ)
2548 หลวงพี่เท่ง รับบท มัคทายกส่ง
2548 เสือภูเขา รับบท นายหัวจเย
2549 โกยเถอะโยม รับบท ลุงเต่ง (รับเชิญ)
2549 พระ เสือ เด็ก ไก่ วอก รับบท พระทองสุก
2549 ลูกตลกตกไม่ไกลต้น รับบท แป๋ง
2550 อีส้ม สมหวัง รับบท คุณบำเรอ
2550 คู่แรด รับบท พ่อของลิลลี่ (รับเชิญ)
2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท เจ้าของร้านดอกไม้ (รับเชิญ)
2550 ครอบครัวตัวดำ รับบท แฉล้ม
2551 หลวงพี่เท่ง 2 รับบท ตาส่ง
2553 อีส้มสมหวัง ชะชะช่า รับบท คุณบำเรอ
2553 My Valentine แล้วรัก...ก็หมุนรอบตัวเรา รับบท ไมค์
2553 กองพันครึกครื้น ท.ทหารคึกคัก รับบท จ่าขม ลมโชย
2553 8e88 แฟนลั้ลลา รับบท จ่าโน้ต
2553 ผู้ชายลัลล้า รับบท เจ้าของร้าน IN LOVE (รับเชิญ)
2553 โป๊ะแตก รับบท โน้ต เชิญยิ้ม
2553 หลวงพี่เท่ง 3 รับบท ตาส่ง
2554 เหลือแหล่ รับบท ครูดำเกิง
2556 สารวัตรหมาบ้า รับบท จ่าทอง
2562 ออนซอนเด รับบท ประทีป (รับเชิญ)
2566 ผีฮาคนเฮ รับบท กํานันหมู
2567 หลวงพี่เท่ง Comeback รับบท ตาส่ง
ผลงาน > ผลงานละครโทรทัศน์

รักติดลบ ปี 2529 (ช่อง 3)
บริษัทจัดคู่ ปี 2531 (ช่อง 7)
มัจจุราชฮอลิเดย์ ปี 2532 (ช่อง 3)
แม่นาคพระโขนง ปี 2532 (ช่อง 3)
กว่าจะถึง (ท่า) พระจันทร์ ปี 2532 (ช่อง 9)
สายใจ ปี 2533 (ช่อง 3)
โทน (ละครโทรทัศน์) ปี 2535 (ช่อง 3) รับบท คีตะ
เมืองโพล้เพล้ ปี 2535 (ช่อง 7)
บ้านชุดสุดหรรษา ปี 2535 (ช่อง 3)
บ้านไร่ริมธาร ปี 2536 (ช่อง 5)
คู่ชื่นชุลมุน ปี 2536 (ช่อง 5)
ผยอง ปี 2536 (ช่อง 7)
แม่จอมยุ่ง ปี 2536 (ช่อง 3) (รับเชิญ)
นางฟ้าหลงทาง ปี 2537 (ช่อง 3)
โสมส่องแสง ปี 2537 (ช่อง 3) รับบท พงษ์เทพ
เรือมนุษย์ ปี 2538 (ช่อง 3) (รับเชิญ)
ศรีธนญชาย ปี 2538 (ช่อง 5)
ดาวเรือง ปี 2539 (ช่อง 3) รับบท หลวงตาคง
ระเบิดเถิดเทิง ตอน ชายนิรนาม ปี 2540 (ช่อง 5)
สะพานรักสารสิน ปี 2541 (ช่อง 3)
มือปืน ปี 2542 (ช่อง 3) รับบท ลุงแจ่ม
มนต์จันทรา ปี 2543 (ช่อง 3) รับบท จ่าสมบูรณ์
หลวงตา ปี 2543 (ช่อง 3)
ระเบิดเถิดเทิง ปี 2543 (ช่อง 5)
เจ้ากรรมนายเวร ปี 2543 (ช่อง 3)
อาจารย์โกย ปี 2544 (ช่อง 3)
รักสลับขั้ว ปี 2544 (ช่อง 3)
เทวดาเดินดิน ปี 2544 (ช่อง 3)
วัยร้ายเฟรชชี่ ปี 2545 (ช่อง 3) รับบท ศ.ดร.บำเรอ ผ่องศรีวะรีย์
รวมพลคนใช้ ปี 2545 (ช่อง 3)
ยายตัวแสบกับนายทรนง ปี 2545 (ช่อง 3)
ผู้กองยอดรัก ยอดรักผู้กอง ปี 2545 (ช่อง 3)
สยึมกึ๋ยส์ ปี 2545 (ช่อง 3)
พุทธานุภาพ ปี 2546 (ช่อง 3) รับบท ช่ำ (รับเชิญ)
ตลาด โรงเจ ลิเก ความรัก ปี 2546 (ช่อง 7)
นายร้อยสอยดาว ปี 2546 (ช่อง 7) รับบท จ่าแม้น
คู่แกร่งแข่งกันเก่ง ปี 2547 (ช่อง 7)
สะใภ้ภูธร ปี 2547 (ช่อง 3)
บันทึกรักของบุญลือ ปี 2548 (ช่อง 7)
ระเบิดเถิดเทิง ตอน สัญญาหน้าฝน ปี 2548 (ช่อง 5)
ระเบิดเถิดเทิง ตอน ท้องแล้วจ้า ปี 2550 (ช่อง 5)
หลวงตามหาชน ปี 2553 (ช่อง 3) รับบท
ระเบิดเถิดเทิง รุ่น 3 ตอน แก้วตา ดวงใจ ปี 2553 (ช่อง 5)
รักเกิดในตลาดสด ปี 2555 (ช่อง 3) รับบท จะเด็ด
กุหลาบร้ายของนายตะวัน ปี 2557 (ช่อง 7) รับบท ปู่ชาญ
ระเบิดเที่ยงแถวตรง ปี 2557 (ช่อง 5) (รับเชิญ)
เพื่อนรัก เพื่อนริษยา ปี 2558 (ช่อง 3) รับบท เฮียช้าง
ระเบิดเถิดเทิง แดร็กคูล่าหารัก ตอน ปู่มาแล้ว ปี 2560 (ช่องเวิร์คพอยท์) (รับเชิญ)
รักจังเอย ปี 2562 (ช่อง 3) รับบท ลุงสุธี รักชาติ (รับเชิญ)
ขิงก็รา ข่าก็แรง ปี 2562 (ช่อง 7)
เพลงลำคำเขื่อนแก้ว ปี 2567 (ช่อง เวิร์คพอยท์) รับบท เลิศ
ผลงาน > ผลงานละครโทรทัศน์ > ละครซิตคอม

ผู้กองเจ้าเสน่ห์
หมู่ 7 เด็ดสะระตี่
โคกคูนตระกูลไข่ ตอน ลายไทย (รับเชิญ)
โคกคูนตระกูลไข่ ตอน รักษ์ไทย (รับเชิญ)
รักต้องซ่อม
บ้านนี้มีรัก (รับเชิญ)
เป็นต่อ (รับเชิญ)
ตลกยกนิ้ว
สูตรรักชุลมุน (รับเชิญ)
บางรักซอยเก้า (รับเชิญ)
ชิงร้อย เดอะสตอรี่ ตอน ตำนานความฮาจากรุ่นสู่รุ่น (รับเชิญ)
ชิงร้อย เดอะสตอรี่ ตอน หมอลำมหาชน (รับเชิญ)
ผลงาน > ผลงานละครโทรทัศน์ > ละครเวที

มนต์รักสองฝั่งคลอง ปี 2553
ผลงาน > ผลงานละครโทรทัศน์ > คอนเสิร์ต

คอนเสิร์ต ร่วมน้ำใจอาลัยจุ๋มจิ๋ม (30 ตุลาคม 2536)
คอนเสิร์ต 30 ปี สุรพล สมบัติเจริญ (รับเชิญ) (21 สิงหาคม 2541)
คอนเสิร์ต Film ยากูซ่า...ท้าดวล (รับเชิญ) (21 สิงหาคม 2549)
คอนเสิร์ต ป้า คนดนตรี คืนชีวิตสู่ธรรมชาติ (13-14 กันยายน 2550)
คอนเสิร์ต ดวงจันทร์...กลางดวงใจ พุ่มพวง ดวงจันทร์ (รับเชิญ) (7 มิถุนายน 2552)
คอนเสิร์ต คิดถึงยอดรัก 34 ยังแจ๋ว (1 สิงหาคม 2552)
คอนเสิร์ต โชว์ป๋า พูดจา ภาษาเทพ (รับเชิญ) (18 ตุลาคม 2552)
คอนเสิร์ต GOT SHOW ตอน คนสำคัญกับวันพิเศษ (รับเชิญ) (24 - 25 ตุลาคม 2552)
คอนเสิร์ต โก๊ะตี๋ คาเฟ่ออนเตจ ตอน 6 แพร่ง (รับเชิญ) (17-18 กรกฎาคม 2553)
คอนเสิร์ต เอกชัย ท้ากัด (รับเชิญ) (18 กันยายน 2553)
คอนเสิร์ต โย่ง ทอล์คโชว์ 7 (รับเชิญ) (30 กันยายน - 2 ตุลาคม 2554)
คอนเสิร์ต ไฮลักช์ วีโก้ แชมป์ เชิญยิ้ม สัญจร (3 มีนาคม 2555)
คอนเสิร์ต GOT SHOW ตอน เพชรตัดเพชร (รับเชิญ) (10 - 11 มีนาคม 2555)
คอนเสิร์ต Shane Comeback A Talk 10 (15 - 16 กันยายน 2555)
คอนเสิร์ต รำลึก 30 ปี ล้อต๊อก ตลก 4 แผ่นดิน (30 กันยายน 2555)
คอนเสิร์ต GOT SHOW 20ปี หัวแก้วหัวแหวน (รับเชิญ) (2 - 3 สิงหาคม 2557)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
ชรินทร์ อิน คอนเสิร์ต หมายเลข 17 รักนั้นคือฉันใด (รับเชิญ) (30 มิถุนายน - 1 กรกฎาคม 2561)
คอนเสิร์ต รำลึก พ่อดม ชวนชื่น (25 ธันวาคม 2561)
คอนเสิร์ต 39 ปี เชิญยิ้ม (1 - 3 มีนาคม 2562)
คอนเสิร์ต อาลัยพ่อเพลงแห่งแผ่นดิน พ่อไวพจน์ เพชรสุพรรณ (5-7 พฤษภาคม 2565)
คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)
ผลงาน > ผลงานสร้างและกำกับภาพยนตร์

กำกับภาพยนตร์
ฅนปีมะ (2546) ไม่ประสบความสำเร็จเท่าที่ควร ด้วยรายได้ 24.8 ล้านบาท
หลวงพี่เท่ง (2548) ประสบความสำเร็จด้วยรายได้รวม 141 ล้านบาท เป็นหนังตลกเรื่องแรกที่ยอดรายได้เกิน 100 ล้านบาท
ครอบครัวตัวดำ  ซึ่งโน้ตต้องผิดหวังเพราะไม่ได้ เบนซ์-พรชิตา ณ สงขลา มาแสดง
อีส้ม สมหวัง (2550) เป็นเรื่องราวเกี่ยวกับวงดนตรีลูกทุ่ง นำแสดงโดย ปิติศักดิ์ เยาวนานนท์ สุวนันท์ คงยิ่ง ยอดรัก สลักใจ
หลวงพี่เท่ง 2 รุ่นฮาร่ำรวย (2551)
กองพันครึกครื้น ท. ทหารคึกคัก (2553) ร่วมกับ โน้ต จูเนียร์
หลวงพี่เท่ง 3 รุ่นฮาเขย่าโลก (2553) ร่วมกับ โน้ต จูเนียร์
เหลือแหล่ (2554) ร่วมกับ โย่ง เชิญยิ้ม
หลวงพี่เท่ง Comeback (2567) ร่วมกับ เท่ง เถิดเทิง
โปรดิวเซอร์
ลูกตลก....ตกไม่ไกลต้น (2549)
ผีตาหวานกับอาจารย์ตาโบ๋ (2551)
อีส้มสมหวัง ชะชะช่า (2552)
ผลงาน > พิธีกรโทรทัศน์

โหด มัน ฮา ประเทศไทย ทาง ช่อง 7 รับบทเป็น โชกุนทาเคชิ (เจ้าสำนัก)
หนึ่งในกรรมการ ช่วง "ดันดารา" ในรายการตีสิบ ทาง ช่อง 3 (ร่วมกับ มณีนุช เสมรสุต และจตุพล ชมภูนิช)
ชิงช้าสวรรค์ ทาง โมเดิร์นไนน์ทีวี, ช่องเวิร์คพอยท์ (ดำเนินรายการร่วมกับ สิเรียม ภักดีดำรงฤทธิ์, วรัทยา นิลคูหา, ส้มเช้ง สามช่า และเขมนิจ จามิกรณ์)
เกมซูปเปอร์ฮิต ทาง โมเดิร์นไนน์ทีวี (ดำเนินรายการร่วมกับ สาวิตรี สามิภักดิ์)
ครัวตัวเอ้ ทาง ททบ.5 (ดำเนินรายการร่วมกับ มยุรา เศวตศิลา)
รวยรายวัน ทางช่อง 3
รักกันสนั่นเมือง คนยักษ์ ทางช่อง 5 (ดำเนินรายการร่วมกับ เกียรติ กิจเจริญ)
จุดเดือด ทาง ททบ.5 (ดำเนินรายการร่วมกับ นพพล โกมารชุน และกาญจนาพร ปลอดภัย)
คนไทยหัวกะทิ ทางโมเดิร์นไนน์ทีวี (ดำเนินรายการร่วมกับ อริสรา กำธรเจริญ)
ผู้ชาย 4 หน้า ทาง ช่อง 7
โจ๊กกะจี้ ทาง ช่อง 5, ช่อง 9
ทอล์กเที่ยงเที่ยง ทาง ททบ.5
เมดอินไทยแลนด์ ยกระดับกระชับสยาม ทาง ททบ.5 (ดำเนินรายการร่วมกับ พิมพ์ลดา ไชยปรีชาวิทย์ และวชิรกรัณฑ์ วชิรศรัณย์ภัทร)
กิ๊กดู๋ ช่วง รอยยิ้มข้างสังเวียน ทาง ช่อง 7
เวทีไท ทาง ช่อง 9 (ดำเนินรายการร่วมกับ ล้อต๊อก, สาวิตรี สามิภักดิ์ และเด๋อ ดอกสะเดา)
นาทีทอง ทาง ช่อง 7
สถานีเชิญยิ้ม
วิก 07 ช่วง วิก 07 Show ทาง ช่อง 7